**Тема 7**

**Реформацията и османската заплаха**

През 1517г. в Европа започва процеса на Реформацията под ръководството на Мартин Лутер. Това е опит за преустройство на католическата църква, тъй като част от европейците са против много от практиките в църковната инстуция – симонията, индулгенциите, корупцията и др. Борбата между лутераните и католиците се води дълго време, тя е и причина за 30-годишната война (1618 – 1648г.). През 1555г. реформацията постига известен успех. Тя е призната за равноправна на католицизма от Фердинанд I, брат на Карл V.

И докато Мартин Лутер започвал своята борба, през 1520г. на султанския трон в Цариград се качил Сюлейман I, известен по – късно като Великолепни или Велики. Още в началото на управлението си, новият султан успял да превземе „ключа за Унгария” - Белград през 1521г., както и седалището на ордена на хоспиталиерите – остров Родос на следващата 1522г. Последвала битката при Мохач през 1526г., в която унгарската армия била напълно разгромена. Вместо обаче да използва успеха си, султанът се оттеглил. В Унгария настъпла гражданска война между Фердинанд – австрийски претендент за трона и Януш Сапояй – издигнат от местните благородници. Последният поискал от Сюлейман помощ срещу противника си, като в замяна обещал васалитет. Султанът се отзовал. През 1529г. повел лично войската си, превзел Буда и посатавил Унгария под властта на Сапояй. С цел да покаже сила пред австрийците, навлязал в страната им и през септември и началото на октомври обсадил Виена, но не постигнал успех и се оттеглил. Последвалите контраудари от християнска страна не постигнали успех, по простата причина, че не се стигнало до битка. Въпреки това, през цялото време акънджийските отряди вършели своята работа, с което засилвали страха на Европа. След оттеглятнето на султана Сапояй, преценявайки слабостта си, сключил мир с Фердинанд, с който и двамата запазвали териториите си. Според договора Фердинанд щял да стане крал на цяла Унгария, след смъртта на Сапояй. Това обаче не се случило.

Сапояй умрял взенапно през 1540г. и неговата вдовица Изабела издигнала малолетния Януш Сигузмунд Сапояй за крал. Вбесеният Фердинанд повел армия срещу Буда. Изабела била принудена да помоли султана за помощ. Сюлейман се отзовал и лесно победил армията на Фердинанд през 1541г. Поставил на трона малолетния Янош, като самият султан станал регенг. Фактически обаче, по – голямата част от Унгария станала османска провинция.

Тези събития предизвикали вълна от притеснения, която в последствие прерастнала в ужас. Християните смятали, че султанът ще използва Унгария като преден пост за завладяването на Европа. Хората от онова време били убедени, че турчинът иска да премахне напълно християнския свят. Завладял Балканите, по – късно Унгария и всеки момент е щял да протегне ръка към немските земи.

Османските успехи обаче намерили и друго приложение. **Османците били използвани в борбата между католици и протестанти, като аргумент и на двете страни.** Първи за тази идея се сетили протестантите. Още след падането на Белград е издаден анонимен текст, който по своята същност е едновременно антиосманска пропаганда и призив за реформи не само в Свещената Римска империя, но и в християнския свят като цяло. Този текст носи името “Книга за турците” – Turkenbuchen (Туркенбюхен). Той дава името си на цяла поредица памфлети на същата тема – католически и протестански.

Тезата на автора е, че християните първо трябва да оправят вътрешните си работи, преди да тръгнат срещу турците. Очевидно тази гледна точка е била на почит тогава, защото памфлета се издава многократно в голям тираж, включително и в следващите години, при новите османски успехи.

Идеите в тези производения са следните:

1. Турците като заклет враг на християнския свят.
2. Турският нашественик като божие наказание.
3. Идеи за воюване с “турчина” .

Първоначално обаче, когато османската заплаха е все още далеч, на преден план е реформацията. По – късно главният проблем стават турците и какво да се направи срещу тях.

**Турците като заклет враг на християнския свят:**

Най – голямото доказателство за антихристиянския характер на османския завоевател са неговите начини на воюване. Голяма роля тук имат акънджийските отряди оставили дълбока следа и ужас в съзнанието на тогавашните европейци. Имало също така хора, които вярвали, че “турчинът”, както наричали османските армии, има за цел не просто да завоюва Европа, а да я ислямизира, изкоренявайки християнската религия. Идеята, че турците искат да изкоренят християнството е грешна като цяло, и дори в онова време малцина са ѝ вярвали. Но в нейна защита се появяват много памфлети. В един от тях “Писмо от турски поданик” от 1526г. се казва как хората могат да вярвят в Христос, само че нямат право да говорят за това дори пред децата си в вкъщи, тъй като тяхната съдба била да бъдат възпитани в исляма. Тук се появява и ролята на ужасяващото за европейците девширме.

Имало е обаче и протестанти, които не са вярвали на тези думи. Дори напротив, те са искали да бъдат завладени от Османската империя, защото знаели, че ще могат да изповядват християнството свободно. Те обаче са заклеймени от самия Лутер.

„С такива хора трудно се воюва с турците” – негов цитат.

**Турският нашественик като божие наказание:**

И двете страни разглеждат турците като напаст божия, пратена заради греховете на християнсткия свят, и обвиняват противоположния лагер, че неговите грехове са причина за нейното появяване. И двата лагера използват традиционно виждане, което застъпва от една страна седемте смъртни гряха, а от друга налагането насилствено на грешни доктрини. Те обаче не пропускат да разгледат и собствените си недостатъци, като част от общите грехове. Освен обичайните идолопоклоничество, ерес, черна магия, симония, пиянство, лакомия, лъжи, клевета както и „Измисляне на грешни доктрини и налагането им със силата на меча” и т.н. протестантите признават, че появата на тяхното движение е донесло хаос, и то в неподходящ момент. Католиците пък разбират добре, че висшият клир, а и не само е твърде богат, а папата се меси твърде много в политика.

Освен греховете на отделните хора, някои автори сочели греховете на съсловията като причина за турската опастност. Благородниците не защитават хората и дори участват в престъпленията, генералите не могат да се организират и са нерешителни, войниците са, богохулни и развратни пияници, търговците са сребролюбци, които нанасят вреди с монополите си и търгуват с врага, селяните са алчни.

**От гледна точка на схизмата между католици и протестанти, турците били просто инструмент, който и едните и другите използвали, за да обвиняват противниците си в греховност.**

**Идеи за война с „турчина”:**

След първия анонимен памфлет, се появили още много протестански. Най – общо идеята в тях първоначално била, че турците са божие наказание за християнските грехове. Те отказват воюване с тях, тъй като това би било война срещу божията воля. Вместо това хората трябвало да се отдадат на молитва, а църквата да се реформира. Само така Бог ще се смили над християните и ще ги отърве от османците. Това е идеята за *справедлива война,* която да се води само за защита на домовете. След 1529г. и обсадата на Виена, Лутер сменя тази позиция. Обявява се за обща коалиция от държави, но водена от светско лице, и в която папата да няма никакво участие.

Според виждането на Лутер, Папата е антихриста, а турският султан е самият дявол, приел човешки облик . Други автори пък изразявали мнението, че дяволът е вдъхновил Мохамед да създаде нещо, което да унищожи християнската религия.

Според протестантите, второто пришествие е близо, а това би донесло край на дявола. Затова той удвоява усилията си да унищожи християнството. Човечеството е разделено на две. Тези, които са с дяволи, и малкото, които служат на Христос истински. Първите са папистите и османците, а вторите са протестантите – малката група светци, с които Бог разполага.

**Католиците** от своя страна обвиняват протестантите, че след като те са се появили, Бог е изпратил турците като наказание, за разпростаняваните грешни доктрини. Те смятали че Бог ще подкрепи християните и ще им даде победа, само ако се организира Кръстоносен поход, който да е под папска закрила (фактически командване). Това е идеята за *свещена война*. В католическите памфлети Лутер и турците са еднакви – превръщат манастири в конюшни, унищожава църкви, но докато турчина забранява християнството, Лутер го извращава, унищожавайки божествените церемонии и моралния ред. В общ план обаче, с малки изключения, католиците не разглеждат такива неща като второто пришествие и антихриста. Те са присъщи повече за лутераните.

**Обобщение:**

**Най – общо обвиненията били в разпространението на грешни доктрини. Католиците – кой пък е този Лутер, че да опровергава старите, изпитани доктрини и да създав нови. Отговора на протестантите е, че доктрините на Лутер не са нови, те са повелите на Бог от самото начало, но са били извратени. Протестантите изразявали мнението, че Бог е бил достатъчно търпелив, но накрая решил да накаже християните за това извращаване. Католиците казвали, че появата на протестантството е довела османската заплаха.**